**Akkreditáció**

I. A kreditpontokra vonatkozóan a **277/1997. (XII. 22.) Korm. rendelet a pedagógus-továbbképzésről, a pedagógus-szakvizsgáról, valamint a továbbképzésben résztvevők juttatásairól és kedvezményeiről** szóló rendelet **5. §.** foglalkozik a nem akkreditált képzések elfogadásáról is.

„**5. §.** (3) Az (1) bekezdésben foglalt hétévenkénti továbbképzés legfeljebb huszonöt százaléka teljesíthető az e bekezdésben foglaltak útján együttesen:

a-c) itt nem releváns

*d)* harminc foglalkozási óránál rövidebb, nem akkreditált képzésben való részvétellel, amennyiben a képzési idő legalább az öt órát eléri,

Tehát:

**Pedagógusok részére a tanfolyamok a 277/1997. (XII.22.) számú Kormányrendelet**ben foglaltak szerint elszámolhatók, amennyiben a pedagógus munkáltatója a továbbképzést a rendeletben meghatározottak szerint elfogadja. A hétévenkénti továbbképzés legfeljebb huszonöt százaléka **teljesíthető** harminc foglalkozási óránál rövidebb, **nem akkreditált képzésben való részvétellel**, amennyiben a képzési idő legalább az öt órát eléri.)

„(6) A (3) bekezdésben felsoroltakon való részvétel esetében a továbbképzés beszámításához az szükséges, hogy a munkáltató a részvételről kiállított okirat vagy a képzési program, illetve a résztvevő írásbeli beszámolója vagy a kutatást vezető intézmény, kutatóhely igazolása, a szaktanácsadó értékelése, elemzése alapján a továbbképzést elfogadja.”

A 3 napos tanfolyamot iskolai és óvodai alkalmazásra közel 20 éve oktatjuk Magyarországon. Az egy éves egyéni fejlesztői képzés 2014 óta folyik. Tapasztalatunk szerint mindig az intézményvezetőn múlik, mit fogad el, és mit nem. Természetesen ezt a résztvevőknek maguknak kell elintézni.

Kérjük, hogy a résztvevők maguk is kövessék a törvénymódosításokat. További kérdéseikkel kérjük, forduljanak a szervezőkhöz.

Magda Zweegman - Kocsis   
INPP UK - NL - HU

Magyarországi Területi Vezető és Oktató Budapest, 2023.